สวัสดีค่ะ อยากสอบถามค่ะ มีตุ้มขึ้นหลังใบหู มีอาการเจ็บ ลองใช้นิ้วลูบเป็นตุ้มนูนๆขึ้นมา แรกๆก็จะแดง หลายวันต่อมาเหมือนตกสะเก็ด แต่ยังนูนอยู่ค่ะ ตอนนี้มีตุ่มขึ้นเพิ่มที่ใบหู รู้สึกปวดตอดๆ เป็นระยะๆ อยากทราบว่า 1.อันตรายมั้ยค่ะ 2.ต้องไปพบด่วนมั้ยค่ะ 3.เป็นเพราะใช้แมสตลอดหรือเปล่าค่ะ 4.ถ้าซื้อยาใช้เองควรซื้อยาอะไรดีค่ะ ขอบมากค่ะ
สวัสดีครับChalinee.tre@hotmail.comจากประวัติที่ให้มา ตุ่มบนหลังหูนั้น มีความเป็นไปได้ว่าจะเกิดจาก ผิวหนังอักเสบจากการแพ้ การติดเชื้อใต้ผิวหนัง หรือ ต่อมไขมันอักเสบ แต่หากยังมีอาการปวดตลอด ก็มีความเป็นไปได้ว่าจะติดเชื้อที่ผิวหนังมากกว่าครับ จึงขอแนะนำให้พบแพทย์เพื่อตรวจเพิ่มเติมดีกว่าครับ เพราะหากปล่อยทิ้งไว้ การอักเสบหรือติดเชื้ออาจจะลุกลามมากขึ้น ทำให้รักษายาก ส่วนเรื่องหน้ากากอนามัย หากมีการใช้และเสียดสีบ่อยๆ ก็อาจจะมีส่วนทำให้เกิดอาการได้ครับ นอกจากนี้ ไม่ควรซื้อยาเอง เพราะอาจจะไม่ตรงโรค และอาจทำให้อาการยิ่งแย่ลงครับดังนั้น สรุปแล้ว ขอแนะนำให้พบแพทย์เพื่อรับการตรวจรักษาต่อไปครับ